**พรพรรณ ชื่นใจ** เป็นนักร้องลูกทุ่งจากค่ายนพพร ซิลเวอร์โกลด์ มีชื่อจริงว่า **พรพรรณ โนนสูง** มีชื่อเล่นว่า **พร** เกิดเมื่อวันเสาร์ที่ 15 พฤษภาคม พ.ศ. 2508 มีบุตรสาวชื่อ สุชาร์ มานะยิ่ง มีเพลงดังหลายเพลง เช่น อกหักพักปลายซอย, ห้อง 204, เมษาน้องเศร้า, รักกันไม่จริง, คุณชายโรงแรม เป็นต้น

ประวัติ
-------

เธอมาจากครอบครัวเชื้อสายจีนที่ไม่ชอบเพลงลูกทุ่ง เพราะมองว่าเป็นการเต้นกินรำกิน แต่พรพรรณชอบร้องเพลงลูกทุ่งมาก ก็เลยฝ่าฟันจนประสบความสำเร็จ ด้วยการประกวดร้องเพลงจนได้ที่ 1 และกลายมาเป็นนักร้องออกอัลบั้มไปในที่สุด และเป็นที่ยอมรับของคนในครอบครัว พรพรรณเป็นคนที่มีเสียงสูงและหวาน คล้ายกับเสียงของนักร้องในยุคสมัยก่อน เช่น น้ำอ้อย พรวิเชียร และ สวนสน มนต์สวรรค์

เธอเข้าสู่วงการโดยการเป็นม้ามืดคว้าตำแหน่งชนะเลิศการประกวดร้องเพลงลูกทุ่งฝ่ายหญิงในรายการชุมทางคนเด่น ทางช่อง 7 ปีแรกมาครองเมื่อปี 2525 ซึ่งในปีนั้น สุนารี ราชสีมา **(*ทิม สอนนา* ในขณะนั้น)** ร่วมเข้าประกวดด้วยเช่นกัน โดยสามารถชนะในรอบประจำสัปดาห์ได้ แต่สละสิทธิ์ไม่ได้มาประกวดในรอบประจำเดือน และคนชนะในรอบประจำเดือนก็คือ พรพรรณ วนา ส่วนสุนารีได้กลับมาประกวดในรายการนี้อีกครั้งในปี 2526 และได้รองอันดับ 1 เมื่อแพ้ น้ำอ้อย พุ่มสุข ไป

หลังจากชนะการประกวด พรพรรณก็ถูกชักชวนเข้าสู่วงการเพลงลูกทุ่งอย่างเต็มตัว โดยมีผลงานเพลงออกมามากมายหลายชุด โดยผลงานเพลงที่เป็นที่รู้จักของแฟนเพลงลูกทุ่ง เช่น สาวเพชรบุรี, เมษาน้องเศร้า, คุณชายโรงแรม, ห้อง 204, อกหักพักปลายซอย, เสียงครวญจากเกาหลี, ขอเป็นนางเอกในหัวใจเธอ, สาวสันกำแพง, ชุมทางเขาชุมทอง, คอยวันเธอใจเดียว ,ขอโทษไม่เจตนา, ดอกไม้กับก้อนอิฐ ฯลฯ

พรพรรณเป็นน้าสาวแท้ๆ ของ แอร์ สุชาวดี เจ้าของเพลง **ติด ร.วิชาลืม** โดยเธอเป็นน้องสาวของแม่ของ แอร์ สุชาวดี ซึ่งแอร์ก็บอกว่าน้าสาวคนนี้เป็นแรงบันดาลใจให้เธออยากจะเป็นนักร้องลูกทุ่ง มิหนำซ้ำยังช่วยสอนร้องเพลงให้กับเธออีกด้วย

ตอนที่พรพรรณโด่งดัง เธอก็ยังทำธุรกิจเสริมการเป็นนักร้อง ด้วยการหุ้นกับแม่ของ แอร์ สุชาวดี ทำบ้านจัดสรรหุ้นกับน้าพรพรรณ โดยใช้ชื่อหมู่บ้านว่า ***"หมู่บ้านพรพรรณ"*** โดยสร้างไปเกือบ 100 หลัง พรพรรณสมรสกับ ประสงค์ มานะยิ่ง มีบุตรสาว 2 คน คนที่ 1 สุชาร์ มานะยิ่ง (ออม) นักแสดงชื่อดัง คนที่ 2 สุพัตรา มานะยิ่ง (อัง) ปัจจุบัน พรพรรณได้แขวนไมค์ เลิกร้องเพลงไปแล้ว โดยหันไปทำหน้าที่ดูแลลูกสาวอย่างเต็มที่

ผลงาน
-----

### ผลงานอัลบั้มหลัก

* ห้อง 204 (2543)
* อกหักพักปลายซอย (2544)
* เมษาน้องเศร้า (2546)
* คุณชายโรงแรม (2547)
* กลับไปถามเมียดูก่อน (2550)

### ผลงานอัลบั้มพิเศษ

* อัลบั้ม เทศกาลงานประเพณีไทย
* อัลบั้ม ลูกทุ่ง สเปเชี่ยล เฟ็ตติเวล เทศกาลงานบุญ ประเพณีไทย ชุด 1 (2544)
* อัลบั้ม ลูกทุ่ง สเปเชี่ยล เฟ็ตติเวล เทศกาลงานบุญ ประเพณีไทย ชุด 2 (2545)
* รวมฮิต พรพรรณ วนา ชุด 1-2 (2546)
* อัลบั้ม ลูกทุ่ง สเปเชี่ยล เฟ็ตติเวล เทศกาลงานบุญ ประเพณีไทย ชุด 3 (2548)
* รวมฮิต พิเศษ ลูกทุ่งสเปเชี่ยล (2548)
* อัลบั้ม ลูกทุ่ง สเปเชี่ยล เฟ็ตติเวล เทศกาลงานบุญ ประเพณีไทย ชุด 4 (2550)
* รวมฮิต ทีเด็ด (2550)

### ผลงานเพลงในแต่ละอัลบั้มในค่าย *"นพพร ซิลเวอร์โกลด์"*

#### ชุดที่ 1 ห้อง 204 (4 มิถุนายน - 7 กรกฎาคม 2543)

1. เบื่อคนหลอกลวง
2. ห้อง 204
3. ปริญญาที่ฉันเกลียด
4. แฟนใครหนอ
5. สาวนารอเก้อ
6. คนเคยรัก
7. น้ำตาสาวตก
8. คอยพี่ที่สุโขทัย
9. แก้วรอพี่
10. รักคนเสื้อแดง
11. นักร้องบ้านนอก

#### ชุดที่ 2 อกหักพักปลายซอย (1 กันยายน - 6 ตุลาคม 2544)

1. อกหักพักปลายซอย
2. เมาแล้วหล่อ
3. รักกันไม่จริง
4. นิ่งเสียดีกว่า
5. อุ้มท้องร้องทุกข์
6. ขอไกลคนลวง
7. จูบแล้วลา
8. เสี้ยนรักตำใจ
9. จริงไหมเออ
10. คอยพี่กลับนา
11. หยุดรักพักใจ

#### ชุดที่ 3 เมษาน้องเศร้า (27 กุมภาพันธ์ 2546)

1. เมษาน้องเศร้า
2. บ้านนี้มีคนอกหัก
3. ถึงเมาก็รัก
4. วิวาห์พาช้ำ
5. หล่อซะปาย
6. เก้าอี้เมียหลวง
7. จีบกันวันละนิด
8. ขอพรย่าโม
9. แม่หม้ายลูกติด
10. เกือบไปแล้ว

#### ชุดที่ 4 คุณชายโรงแรม (24 มกราคม 2547)

1. คุณชายโรงแรม
2. พอกันที 14 กุมภา
3. รอรับคนซับน้ำตา
4. ขอแค่เนี้ย
5. เมียเธอให้มา
6. นึกว่าตายจากกัน
7. ฉันเอาแน่
8. คิดถึงจัง
9. รอคอยอยู่ซอยเดิม
10. อย่าเห็นฉันเป็นทางผ่าน

### ผลงานภาพยนตร์

* บ้านไร่อลเวง (2547) ภาพยนตร์ที่ออกจำหน่ายในรูปแบบ VCD

แหล่งข้อมูลอื่น
---------------

* พรพรรณ วนา ที่อินสตาแกรม